תאריך:‏‏‏‏ 1/11/23

**מסמך הבהרה - קול קורא 744/23 להשתתפות במימון מחנות תנועות הנוער וארגונים ציוניים ברחבי העולם**

בשל המצב הביטחוני ובהתאם להמלצות מערך הסייבר הלאומי, מצ"ב הבהרות נוספות לצורך צפייה בהליך הקול הקורא ולהגשת המסמכים:

* לבעלי כתובת מחשב ישראלית, צפייה בנוסח הקול הקורא והגשת הצעה יכולה להיעשות באמצעות

 [לינק זה לטופס המקוון](https://manofexpo.kkl.org.il/apps/aspnet/tender/viewptender.aspx?PublicTenderID=46067032-a754-46c0-9cb8-69230a58b225). (גם עמותות בחו"ל, בעלי נציג מישראל, יכולות להגיש באמצעותו את הטופס).

* לבעלי כתובת מחשב מחוץ לארץ, ניתן לצפות במסמכי הקול הקורא **בלינק**: <https://donate.kkl-jnf.org/call-for-proposals-744-23/>

יש למלא ולהדפיס את הקבצים ולשלוח אותם בתוך לוח הזמנים המעודכן **לכתובת המייל**: Tendercamps@kkl.org.il .

* המייל יפתח רק לאחר חלוף המועד להגשת ההצעות. לפיכך, אין לשלוח למייל זה דבר למעט ההצעה.
* הצעות שתשלחנה למייל לאחר המועד האחרון לא תיבדקנה.
* ככל שגוף ישלח יותר מהצעה אחת, תיבדק ההצעה האחרונה בלבד.
* **בשל המצב הביטחוני, המועד האחרון להגשת הצעות נדחה לתאריך 12.11.23 בשעה 14:00.**

**מענה לשאלות הבהרה שהתקבלו:**

1. **ש.** איך תעשו את הבדיקה על דו"חות הביצוע אם המחנות מתרחשים בחו"ל?

**ת.** הבדיקה תעשה עפ"י שיקול דעת קק"ל, בין היתר, רשימת המשתתפים במחנה, תשלומים, ביקורים בפועל וכיוצ"ב.

1. **ש.** האם יש נוסח של דיווח פעילות והוצאות?

**ת.** אין ניסוח קבוע. המטרה היא לתת דיווח של התכנים שהועברו וכמות המשתתפים. נציגי קק"ל ונציגי הגוף המבקש ימצאו מכנה משותף לנושא הדיווח המתאים.

1. **ש.** מיהו הגוף שיצטרך לדווח? האם הדו"חות יצטרכו לצאת מישראל אף על פי שההוצאות לא בפיקוח שלנו אלא בפיקוח של התנועה המקומית?

**ת.** הגוף שמבקש את הסבסוד הוא הגוף שיצטרך לדווח.

1. **ש.** מנגנון התשלום והדיווח- האם מדובר בכך שכל הכספים למחנות של התנועה יגיעו אלינו בארץ או האם יגיעו (במלואן או חלקן) למדינות באמצעות הנציגויות?

**ת.** הכספים יגיעו לגופים עצמם, בהתאם לדיווח עפ"י הוראות הקול הקורא.

1. **ש.** בקשר לתנאי הסף- האם גוף גם שהינו תנועת נוער ציונית מחויב בהגשת תצהיר 1 ותצהיר 2?

**ת.** גוף הנמנה עם תנועות הנוער העולמיות /מגשימות לא נדרש לתצהיר. כל גוף אחר נדרש למלא את התצהירים.

1. **ש.** מהי התקופה שניתן להגיש עבורה- האם מחנות בכל שנת 2023 ו- 2024 עד ספטמבר?

**ת.**החל מהודעת הזכיה (בכפוף לאישור וועדה בתום בדיקת בקשות הקול הקורא), משוער חודש נובמבר ללא התחייבות.

1. **ש.** עבור כל מחנה יקבל הגוף הזכאי הקצאת בסיס לפי מספר החניכים. האם עבור מחנה מעל 500 חניכים יהיה מדרג נוסף בסכום אחר מ- 4000 דולר ?

**ת.**-הקצאת הבסיס היא כפי שהוגדרה.

1. **ש.** המבקש הינו גוף ללא כוונת רווח המאוגד\או הרשום על פי דין. להוכחת תנאי זה יש לצרף מסמכי התאגדות מתאימים. האם ניתן להגיש רק את מסמכי התאגדות של צבר עולמי ישראל ?

**ת.**יש לצרף מסמכי התאגדות של הגוף המבקש בהתאם למבוקש באם מדובר בהתאגדות בארץ/ חו"ל.

1. **ש.** איך מחולק המימון במקרה שניגשים שני ארגונים/תנועות שעומדים בתנאי הסף ומפעילים פעילות ציונית ערכית בהתאם למטרות הפרויקט באותם מחנות (חפיפה חלקית או מלאה)?

**ת.** עבור אותו מחנה (אותם ילדים רשומים) יינתן סבסוד לגוף אחד. לא ניתן להגיש שתי בקשות עבור אותו מחנה.

1. **ש.** איזה נתונים או מידע ארגון זכאי יתבקש למסור במסגרת דו"ח ביצוע?

**ת.** כל דוחות הביצוע הרלוונטיים להליך, כגון: כמות החניכים, התכנים וכיוצ"ב.

1. **ש.** האם יש עדיפות או ניקוד בין סוגי הפעילות החינוכית בסעיף 1.2?

**ת.** לא

 ב ב ר כ ה ,

 אגף התקשרויות

 הקרן הקיימת לישראל